rejauldu/bengali-wikipedia huggingface dataset:
খাঁটি তথ্যসূত্র ও প্রাথমিক নিকটবর্তী মুসলিম উৎস সম্বন্ধে কিছু জ্ঞাতব্য  সীরাত গ্রন্থ রচনায় অগ্রণী মুসলিম পণ্ডিত ও ঐতিহাসকগণ সীরাত গ্রন্থের প্রথম রচয়িতা হিসেবে যাদের নাম জানা যায় তারা হলেন, উরওয়াহ ইবনুয্ যুবাইর ইবনুল ‘আওয়াম (৯২হি:), আব্বান ইবনে উস্মান (১০৫হি:), ওয়াহ্হাব ইবনে মুনাববিহ (১১০ হি:), শুরাহবীল ইবনে সা’দ (১২৩হি:),ইবনে শিহাব আয্যুহরী (১২৪ হি:) এবং আবদুল্লাহ ইবনে আবু বাকর ইবনে হাযাম (১৩৫ হি:)। এদের রচিত গ্রন্থাবলীর প্রায় সবই নিশ্চিহ্ন হয়ে গেছে। তবে কিছু কিছু অংশ বিক্ষিপ্তভাবে বিভিন্ন ইতিহাস গ্রন্থে স্থান লাভ করেছে। তাবাবীর ইতিহাসের কথা এ প্রসঙ্গে উল্লেখযোগ্য। আর ওয়াহব ইবনে মুনাব্বিহ এর গ্রন্থের একটি অংশ বর্তমানে জার্মানীর হাইডেলবার্গে সংরক্ষিত আছে।  পরবর্তী প্রজন্মের ইতিহাস ও সীরাত গ্রস্থের রচয়িতাদের মধ্যে অন্যতম হলেন, মূসা ইবনে উকবাহ (১৪১ হি:), মুয়াম্মার ইবনে রাশেদ (১৫০ হি:) ও মুহাম্মাদ ইবনে ইসহাক (১৫২ হি:)। এদের পরবর্তী দলের প্রধানতম ব্যক্তিবর্গ হলেন, যিয়াদ আল বুকায়ী (১৮৩ হি:), ওয়াকেদী যিনি মাগাযী (রাসূলুল্লাহ সাল্লাল্লাহু আলাইহি ওয়াসাল্লামের নেতৃত্বে পরিচালিত যুদ্ধের ইতিহাস) গ্রন্থের রচয়িতা (২০৭ হি:), ইবনে হিশাম (২১৮ হি:) এবং বিখ্যাত তাবাকাত প্রণেতা ইবনে সা’দ (২৩০ হি:)।   ইবনে হিশাম  আবু মুহাম্মদ 'আবদ আল-মালিক বিন হিশাম বা ইবনে হিশাম ছিলেন একজন বিখ্যাত ও প্রাচীন সীরাত সংকলক। তিনি ইবনে ইসহাকের সংকলিত সীরাত বা মুহাম্মদ (সাঃ) এর জীবনীকে পুনর্সম্পাদনা করেন যা সিরাতে ইবনে হিশাম (আস-সীরাহ আন-নাবাবিয়াহ) নামে পরিচিত। ইবনে ইসহাকের সীরাতটি বিলুপ্ত হয়ে গেলেও ইবনে হিশাম ও আল তাবারীর পরিবর্তিত সংষ্করণে এটি এখনো জীবিত আছে।
প্রচণ্ড বৈদ্যুতিক ছুতার  মৃগাঙ্কশেখর গঙ্গোপাধ্যায় এবং হ্যাশ তন্ময় পরিচালিত একটি বাংলা স্বল্প দৈর্ঘ্য চলচ্চিত্র। এই চলচ্চিত্রটি মলয় রায়চৌধুরীর প্রচণ্ড বৈদ্যুতিক ছুতার কবিতা অবলম্বনে তৈরি। যৌন নিগ্রহকে বিষয় করে তৈরি এই চলচ্চিত্রটি ব্রিটেনের নো গ্লস লিডস্‌ ইণ্টারন্যাশানাল ফিল্ম ফেস্টিভ্যাল, ত্রিনিদাদ অ্যান্ড টোবাগো ইন্টারন্যাশনাল ফিল্ম ফেস্টিভ্যাল সহ  আমেরিকা, অস্ট্রেলিয়া, প্যারিস, বার্সেলোনা, জার্মানি, স্পেন সহ মোট ১২ টি দেশের আন্তর্জাতিক চলচ্চিত্র উৎসবে প্রাতিষ্ঠানিক সিলেকশন এবং স্পেনের ম্যাডাটাক ইণ্টারন্যাশানাল ফিল্ম ফেস্টিভেলে সবচেয়ে আশাপ্রদ ভিডিও শিল্পীর পুরস্কার পেয়েছে।   প্লট  যৌন নিগ্রহের খণ্ডচিত্র একের পর এক আসে চলচ্চিত্রটিতে। ভারতীয় দণ্ড বিধির (আই পি সি) ৩৭৭ ধারা আইনের রূপকধর্মী এক চরিত্র দেখা যায়। হিন্দু পুরাণের নানা সূত্র তুলে ধরা হয় এই চলচ্চিত্রে।   অভিনয়ে   শ্রীজা – যৌন কর্মী   মৃগাঙ্কশেখর গঙ্গোপাধ্যায় – মানসিক রোগী  সংযুক্তা – বিধবা  সুদীপ্ত – পুরুষ যৌন কর্মী   জিষ্ণু – আই পি সি ৩৭৭ আইন-রূপক  সত্যজিত বিশ্বাস - সমকামী পুরুষ  অনির্বাণ ললা - সমকামী পুরুষ  সম্মাননা  ম্যাডাটাক ইণ্টারন্যাশানাল ফিল্ম ফেস্টিভেল, স্পেন -  সবচেয়ে আশাপ্রদ ভিডিও শিল্পীর পুরস্কার'  শ্রেষ্ঠ্য চলচ্চিত্র শিল্প - পোল্যাণ্ড  শ্রেষ্ঠ্য ফ্যাণ্টাসি চলচ্চিত্র - সার্বিয়া   তথ্যসূত্র    বহিঃসংযোগ   Trinidad And Tobago International Film Festival  Madatac - Awards  বিষয়শ্রেণী:ভারতীয় চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় স্বাধীন চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:ভারতীয় স্বল্পদৈর্ঘ্য চলচ্চিত্র
২৬নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ২৬নং ওয়ার্ডের আয়তন ১.৩৫ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২৬নং ওয়ার্ডের জনসংখ্যা ১৯,৯৯৭ জন। এর মধ্যে পুরুষ ১১,০৩৯ জন এবং মহিলা ৮,৯৫৮ জন। মোট পরিবার ৩,৮৩১টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ২৬নং ওয়ার্ডের প্রশাসনিক কার্যক্রম দক্ষিণ সুরমা থানার আওতাধীন এবং এটি জাতীয় সংসদের ২৩১নং নির্বাচনী এলাকা সিলেট-৩ এর অংশ।   শিক্ষা  ২০১১ সালের আদমশুমারি অনুযায়ী ২৬নং ওয়ার্ডের সাক্ষরতার হার ৫৩.৯%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
নুচুঙ্গি রেন্থলেই (১ জানুয়ারি ১৯১৪ - ১ জানুয়ারি ২০০২) ছিলেন একজন ভারতীয় কবি, গায়ক এবং স্কুল শিক্ষক, যিনি মিজো ভাষায় লেখা তার কবিতার জন্য পরিচিত। তিনি ১৯৩৯ সালে গার্লস অক্সিলিয়ারি প্রতিষ্ঠা করেছিলেন, এটি মেয়েদের অধিকারের জন্য প্রতিষ্ঠিত একটি সংগঠন ছিল। ভারত সরকার তাকে ১৯৮৬ সালে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে   জীবনী  নুচুঙ্গি রেন্থলেই ১৯১৪ সালের নববর্ষের দিনে উত্তর-পূর্ব ভারতের মিজোরাম রাজ্যের আইজল- এ হামিংলিয়ানাতে জন্মগ্রহণ করেন, তিনি মিজোরামের লাংলুই-এ ব্যাপটিস্ট মিশনারি সোসাইটিতে স্কুলে পড়াশোনা করেন এবং অল্প বয়সেই লেখালেখি শুরু করেন। তিনি নিজের শিক্ষকতার কর্মজীবনেও তাঁর লেখালেখি অব্যাহত রেখেছিলেন এবং তিনি প্রথমদিকে একজন বিখ্যাত গায়িকাও ছিলেন। বেশ কয়েকটি কবিতা, শিশুদের গান এবং গল্প লেখার কৃতিত্ব তাঁর রয়েছে। তিনি শিশুদের ঐতিহ্যগত নৃত্য শেখানোর জন্য একটি নাচের স্কুল পরিচালনা করেছেন। তিনি আর. রুয়ালখুমাকে সাথে বিবাহ করেছিলেন এবং এই দম্পতির পাঁচ কন্যা এবং একটি পুত্র ছিল।  ভারত সরকার তাকে ১৯৮৬ সালে পদ্মশ্রী বেসামরিক সম্মানে ভূষিত করে। তিনি ছিলেন তৃতীয় মিজো ব্যক্তিত্ব এবং পদ্মশ্রী পুরস্কার প্রাপ্ত প্রথম মিজো নারী।  রেন্থলেই তার ৮৮তম জন্মদিনে, ২০০২ সালের ১ জানুয়ারি মৃত্যু বরণ করেন।   আরও দেখুন      তথ্যসূত্র    বহিঃসংযোগ        বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:মিজোরামের সঙ্গীতশিল্পী বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:২০শ শতাব্দীর ভারতীয় কবি বিষয়শ্রেণী:মিজো ব্যক্তি বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:২০০২-এ মৃত্যু বিষয়শ্রেণী:১৯১৪-এ জন্ম
প্রোড্রোমোস () সাইপ্রাসের একটি ছোট গ্রাম। এটি সমুদ্রপৃষ্ঠ থেকে  উপরে অবস্থিত এবং সাইপ্রাসের সর্বোচ্চ গ্রাম হিসেবে পরিচিত। এটি দ্বীপের শীতকালীন খেলাধুলার প্রধান কেন্দ্র এবং কাছাকাছি মাউন্ট অলিম্পাস-এ তিনটি স্কি করার জায়গা রয়েছে। গ্রামটি লিমাসোল জেলার অন্তর্গত। এখানে বছরের পর বছর ধরে বাসিন্দার সংখ্যা ক্রমাগত হ্রাস পেয়েছে;  অনুসারে সেখানে মাত্র ১২৩ জন স্থায়ী বাসিন্দা ছিল, যদিও সেখানে ২৪০ টিরও বেশি বাসস্থান রয়েছে যা বেশিরভাগই গ্রীষ্ম এবং অন্যান্য ছুটির সময় অস্থায়ীভাবে পূর্ণ থাকে।LIVING QUARTERS, HOUSEHOLDS AND POPULATION ENUMERATED BY DISTRICT,MUNICIPALITY/COMMUNITY AND POSTAL CODE (1.10.2011), Cyprus Statistical Service. http://www.cystat.gov.cy/mof/cystat/statistics.nsf/populationcondition_22main_en/populationcondition_22main_en?OpenForm&sub=2&sel=2    ভূসংস্থান  প্রোড্রোমোস গ্রামটি পাহাড়ের ধারে অবস্থিত এবং ট্রুডোসের ঘন পাহাড়ী সবুজ গাছপালা আচ্ছাদিত। অল্প সংখক বাসিন্দার প্রোড্রোমোস এমন একটি গ্রাম যা সারা বছর ভ্রমণকারীদের মন জয় করে। কারণ শীতকালে গ্রামটির সবকিছু তুষারে ঢেকে থাকে এবং গ্রীষ্মকালে সেখানে শীতল আবহাওয়া থাকে।  ব্যুৎপত্তি প্রোড্রোমোসের নামকরণ করা হয়েছে জন দ্য ব্যাপটিস্ট এর নামানুসারে, যাকে সাধারণত গ্রিক সনাতনপন্থী ঐতিহ্যে 'প্রোড্রোমোস' (খ্রিস্টের অগ্রদূত) হিসাবে উল্লেখ করা হয়।   ক্যাম্পিং  প্রোড্রোমোসে শীতকালীন সময়ে তুষার প্রায়শই এক মিটার ছাড়িয়ে যায় এবং বেশ কয়েক সপ্তাহ ধরে গ্রামটিকে ঢেকে রাখে। কখনও কখনও এখানকার তাপমাত্রা শূন্যের নিচে নেমে যায়। এছাড়া গ্রাম থেকে অল্প দূরত্বে ট্রুডোস স্কি সেন্টার রয়েছে। এসব কারণে শীতকালীন পর্যটনের জন্য ভ্রমণকারীদের একটি প্রিয় গন্তব্য প্রোড্রোমোস। বসন্তের আগমনের সাথে সাথে, অনেকেই যারা পাহাড়ে, প্রাকৃতিক ট্রেইলে হাইকিং উপভোগ করেন তাঁরা সাধারনত প্রড্রোমোসের সরাইখানা এবং ক্যাফেতে একটি আরামদায়ক লাঞ্চ বা কফির জন্য থামেন। গ্রীষ্মে প্রোড্রোমোসের স্থানীয় বাসিন্দারা তাদের বাড়ি ভাড়া দিয়ে থাকেন। যারা গ্রীষ্মকাল পাহাড়ে কাটাতে চান, প্রকৃতি উপভোগ করতে চান, যারা ক্যাম্পিং পছন্দ করেন তাঁরা এসব বাড়ি ভাড়া নিয়ে থাকেন। এছাড়াও একটি ক্যাম্পিং সাইট রয়েছে যার নাম “কাম্বি টু কালোগেরু”।  জলবায়ু প্রোড্রোমোসে ভূমধ্যসাগরীয় জলবায়ু (কোপেন: Csa) অনুভব করা যায় যেখানে উষ্ণ থেকে গরম, শুষ্ক গ্রীষ্ম এবং ঠান্ডা থেকে ঠান্ডা, খুব আর্দ্র শীত।  শিক্ষা - সাইপ্রাস ফরেস্ট্রি কলেজ: সাইপ্রাস ফরেস্ট্রি কলেজ প্রোড্রোমোস গ্রামে অবস্থিত। এটি একটি সরকারি প্রতিষ্ঠান, যা কৃষি, প্রাকৃতিক সম্পদ এবং পরিবেশ মন্ত্রণালয়ের বন বিভাগের অন্তর্গত। এটি ১৯৫১ সালে প্রতিষ্ঠিত হয়েছিল।  তথ্যসূত্র  বহিঃসংযোগ  প্রোড্রোমোস পৌরসভা ওয়েবসাইট   বিষয়শ্রেণী:সাইপ্রাস ভৌগোলিক অসম্পূর্ণ বিষয়শ্রেণী:লিমাসোল জেলার সম্প্রদায়
আফশারিদ রাজবংশ () ছিল একটি ইরানী রাজবংশ যেটি নাদের শাহ () কর্তৃক প্রতিষ্ঠিত। এই বংশটি তুর্কোমান আফশার উপজাতির কিরক্লু বংশের।   আফশারি রাজাদের তালিকা  না. শাহ প্রতিকৃতি থেকে রাজত্ব করেছেন পর্যন্ত রাজত্ব করেন অফিসে সময় সীল মুদ্রা১ নাদের শাহ120x120পিক্সেল ৮ মার্চ ১৭৩৬ ২০ জুন ১৭৪৭ 95x95পিক্সেল200x200পিক্সেল ২ আদেল শাহ139x139পিক্সেল ১৭৪৭ সালের ৬ জুলাই ১৭৪৮ সালের ১ অক্টোবর  200x200পিক্সেল ৩ শাহরুখ শাহ  ১৭৪৮ সালের ১ অক্টোবর জানুয়ারী ১৭৫০  200x200পিক্সেল ৪ ইব্রাহিম আফশার ১৭৪৮ সালের ৮ ডিসেম্বর ১৭৪৯  200x200পিক্সেল   বংশলতিকা    তথ্যসূত্র    গ্রন্থপঞ্জি                   বিষয়শ্রেণী:শিয়া মুসলিম রাজবংশ
বিষ্ণু গণেশ পিংলে, (১৮৮৮ - ১৬ নভেম্বর আগস্ট, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বোমা ও পিস্তলসহ মীরাট ক্যান্টনমেন্টে ধরা পড়েন। ১৯১৬ সালে লাহোর ষড়যন্ত্র মামলায় তার ফাঁসি হয়।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৭৫।  শৈশব বিষ্ণু গণেশ পিংলে ১৮৮৮ সালে এক ব্রাহ্মণ মারাঠি পরিবারে পুনে জেলায় জন্মগ্রহণ করেন।  তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:গদর পার্টি বিষয়শ্রেণী:ভারতীয় বিপ্লবী বিষয়শ্রেণী:পুণের বিপ্লবী ও রাজনীতিবিদ বিষয়শ্রেণী:ভারতের স্বাধীনতা আন্দোলন বিষয়শ্রেণী:পুণে জেলার ব্যক্তি বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড বিষয়শ্রেণী:হিন্দু-জার্মান ষড়যন্ত্র বিষয়শ্রেণী:মারাঠি ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
লিন্ডা ইজিওফোর (জন্ম লিন্ডা ইহুমা ইজিওফোর ; ১৭ জুলাই ১৯৮৬) আবিয়া রাজ্যের একজন নাইজেরীয় অভিনেত্রী এবং মডেল, যিনি এম-নেট-এর টিভি ধারাবাহিক টিনসেলে বিম্পে আদেকোয়া চরিত্রে তার ভূমিকার জন্য পরিচিত।  দ্য মিটিং (২০১২) চলচ্চিত্রে তার ভূমিকার জন্য তিনি ৯ম আফ্রিকা মুভি একাডেমি পুরস্কারে পার্শ্ব চরিত্রে শ্রেষ্ঠ অভিনেত্রীর জন্য মনোনীত হন।    তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:নাইজেরীয় নারী মডেল
thumb|ঢাকার পুরাণা পল্টন ময়দানের ১৮৭৫ সালের ছবি। সামনের গাছটির পিছনে একটি ছোট মসজিদ পল্টন ময়দান বাংলাদেশের রাজধানী ঢাকা শহরে অবস্থিত একটি মাঠ। এখানে বিভিন্ন রাজনৈতিক জনসভা অনুষ্ঠিত হয়ে থাকে। ঢাকার গৌরবোজ্জ্বল ঐতিহ্যের স্মারক এ ময়দান। ব্রিটিশ সেনাদের পদভারে জেগে উঠা বিশাল উন্মুক্ত প্রাঙ্গণ। পূর্ব বাংলার আন্দোলনের স্মৃতিময় স্থান। স্বাধীন বাংলাদেশ এবং গণতান্ত্রিক রাষ্ট্র প্রতিষ্ঠার অসংখ্য গৌরবগাথার জন্ম দিয়েছে পল্টন ময়দান।  গোড়াপত্তন ব্রিটিশ আমলে একটি নতুন সেনানিবাস তৈরি করার উদ্দেশ্যে ঢাকার তখনকার ডিস্ট্রিক্ট ম্যাজিস্ট্রেট চার্লস ড'স নবাবপুর ও ঠাটারীবাজার ছাড়িয়ে শহরের উত্তর-পূর্বে অবস্থিত বেশকিছু অংশ সংস্কার করেন। সেখানে সিপাহীদের ছাউনি, অফিসারদের বাসস্থান এবং প্যারেড গ্রাউন্ড করা হয়। এ এলাকাটিই বর্তমান পল্টন বা পুরানা পল্টন এলাকা। পল্টন পুরনো পাণ্ড নদীর তীরে অবস্থিত ছিল। সেনানিবাসটি মশা, ম্যালেরিয়াসহ বিভিন্ন উপদ্রব এবং অস্বাস্থ্যকর পরিবেশের কারণে সেনাবাহিনীর জন্য পরিত্যক্ত হয়। এর সমর্থনে ১৮৪০ সালে ঢাকা ভ্রমণকারী ডেভিডসনের বক্তব্য পাওয়া যায়। ১৮৫৯ সালে তৎকালীন সার্ভেয়ার জেনারেলের ঢাকার মানচিত্রে পল্টনকে একটি বিরান অঞ্চল হিসেবে দেখানো হয়। সেনানিবাস লালবাগে স্থানান্তরের পর পল্টন এলাকাটির পরিচর্যার দায়িত্ব মিউনিসিপাল কমিটির কাছে দেয়া হয়। এর এক অংশে গড়ে ওঠে 'কোম্পানির বাগান।' আরেক অংশ খেলাধুলা এবং বিভিন্ন সময় সিপাহীদের কুচকাওয়াজের জন্য ব্যবহার করা হত। উনিশ শতকের শেষার্ধে পল্টনে মাঝে মাঝে জনসভা হতে শুরু করে।  তথ্যসূত্র             বিষয়শ্রেণী:ঢাকা বিষয়শ্রেণী:ঢাকা জেলার জনবহুল স্থান
ব্রিটিশ কাউন্সিল বাংলাদেশ হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত। বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।  ইতিহাস ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানি পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, চ্যাঞ্জ মেকারের সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।  জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।  কার্যাবলী ব্রিটিশ কাউন্সিল বাংলাদেশে ও-লেভেল এবং এ-লেভেল পরীক্ষা নিয়ে থাকে। যুক্তরাজ্য এবং বাংলাদেশের মধ্যে শিক্ষা সংযোগে সহায়তা করে। ব্রিটিশ কাউন্সিল বাংলাদেশে আইইএলটিএস পরীক্ষা পরিচালনা করে, যেখানে প্রতিবছর ১৫ থেকে ২০হাজার শিক্ষার্থীরা পরীক্ষায় অংশ নেয়। ব্রিটিশ কাউন্সিল ২০১৬ সাল মোতাবেক, 'ব্রিটিশ কাউন্সিল আইইএলটিএস স্কলারশিপ প্রদান করে আসছে। যুক্তরাজ্য এবং বাংলাদেশের মধ্যে সাংস্কৃতিক সেতুবন্ধন বৃদ্ধি ও উন্নয়ন কল্পে কাজ করছে।  সুযোগসুবিধা ব্রিটিশ কাউন্সিলের গ্রন্থাগারে ১৫,০০০ বইপুস্তক এবং ৮০,০০০ ইবুক এবং ১৪,০০০ জার্নাল পড়া যায়।  তথ্যসূত্র   বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫১-এ প্রতিষ্ঠিত বিষয়শ্রেণী:সংগঠন বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন
ধ্যাততেরিকি ২০১৭ সালে মুক্তিপ্রাপ্ত একটি বাংলাদেশী প্রণয়-কৌতুকধর্মী চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও জাজ মাল্টিমিডিয়ার ব্যানারে  প্রযোজনা করেছেন আব্দুল আজিজ। চলচ্চিত্রটি ২০১২ সালে মুক্তি পাওয়া পাঞ্জাবী চলচ্চিত্র  ক্যারি অন জ্যাট এর পুনঃনির্মাণ।  কুশীলব   আরিফিন শুভ - রাজ  নুসরাত ফারিয়া - শান্তি   জিয়াউল রোশন - সালমান  ফারিন খান - মাধুরী  বিশ্বনাথ বসু   সুষমা সরকার  সুব্রত - মাধুরী বাবা  রাজতাভ দত্ত - রাজার বাবা  সুপ্রিয় দত্ত - শান্তির ভাই সাদেক বাচ্চু - সালমানের বাবা  রহমত আলী  সুবাশিষ মুখোপাধ্যায় - ট্যারা সাদ্দাম  অনুভব মাহাবুব  হারুন রশিদ   প্রযোজনা   ধ্যাততেরিকি চলচ্চিত্রটি প্রযোজনা করে, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে।   মুক্তি   ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়।   সাউন্ড ট্র্যাক    তথ্যসূত্র  বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:শামীম আহমেদ রনি পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ বিষয়শ্রেণী:তেলুগু চলচ্চিত্রের বাংলা পুনর্নির্মাণ
ডান|থাম্ব|ম্যালকম এক্স, মার্চ ১২, ১৯৬৪ মুসলিম মসজিদ, ইনক. (এমএমআই) ছিল একটি ইসলামি সংগঠন। এটি ম্যালকম এক্স, নেশন অফ ইসলাম ছেড়ে যাবার পর গঠন করেন। এমএমআই একটি অপেক্ষাকৃত ছোট গোষ্ঠী যা এর প্রতিষ্ঠাতাকে হত্যার পর ভেঙে পড়ে।  ইতিহাস ম্যালকম এক্স ১২ মার্চ, ১৯৬৪-এ নেশন অব ইসলাম থেকে তার প্রস্থানের চার দিন পরে মুসলিম মসজিদ, ইনকর্পোরেটেড প্রতিষ্ঠার ঘোষণা দেন। প্রাথমিকভাবে নেশনস অফ ইসলাম এর সদস্যদের নিয়ে গ্রুপের সদস্যপদ গঠন করা হয়।Marable, p. 295.  ২০০৩ সালের এক সাক্ষাৎকারে, এটির প্রাক্তন নেতাদের একজন স্মরণ করে বলেন, এমএমআই মূলত প্রায় ৫০জন নিবেদিত  কর্মীদের দিয়ে যাত্রা শুরু করেছিল।Marable, pp. 295–296.  ম্যালকম এক্স ১৯৬৪ সালের মার্চ থেকে ১৯৬৫ সালের ফেব্রুয়ারির মধ্যে বেশিরভাগ সময় বিদেশে কাটিয়েছিলেন। তার অনুপস্থিতিতে, জেমস ৬৭-এক্স শাবাজ মুসলিম মসজিদ, ইনকর্পোরেটেড ডি ফ্যাক্টো লিডার হিসেবে কাজ করেন।Marable, pp. 305–306. ১৯৬৪ এর মার্চের মধ্যে যখন ম্যালকম নেশনস অফ ইসলাম ত্যাগ করেন এবং আফ্রিকা এবং মধ্যপ্রাচ্য ভ্রমণকালে ম্যালকম এক্স-এর দর্শন বিকশিত হয়। ১৯৬৫ সালের ফেব্রুয়ারিতে তাকে হত্যা করা হয়। এই পরিবর্তনগুলি মুসলিম মসজিদ, ইনকর্পোরেটেড এর অনেক সদস্যকে বিভ্রান্ত করেছিল।Marable, pp. 319–320. শুরুর দিকে মুসলিম মসজিদ ইনকর্পোরেটেডের শিক্ষাগুলি নেশনস অফ ইসলামের মতই ছিল।  ম্যালকম এক্স যখন সুন্নি মুসলমান হয়ে হজ্ব করেন এবং মক্কা থেকে এমএমআই-এর সদস্যদের কাছে তার তীর্থযাত্রা সম্পর্কে লিখেছিলেন এবং কীভাবে এটি তাকে বর্ণবাদকে প্রত্যাখ্যান করতে বাধ্য করেছিল যা পূর্বে শ্বেতাঙ্গদের সম্পর্কে তার দৃষ্টিভঙ্গির বৈশিষ্ট্য ছিল, যদিও অনেক সদস্য বিশ্বাস করতে পারেননি যা  তারা আগে শুনেছিল। নেশন অব ইসলাম শিখিয়েছিল যে পবিত্র নগরী মক্কায় কোনও শ্বেতাঙ্গ লোকের অনুমতি নেই। কিছু এমএমআই সদস্য ম্যালকম এক্স মুসলিম হওয়ার বিষয়টি বিশ্বাস করতে অস্বীকার করেছিলেন এবং অন্যরা ভেবেছিল যে তিনি যখন শ্বেতাঙ্গদের সম্পর্কে লিখেছেন তখন তাকে ভুলভাবে উদ্ধৃত করা হচ্ছে।Marable, pp. 327–328.Goldman, p. 170. মে ১৯৬৪ সাল নাগাদ, মুসলিম মসজিদ, ইনকর্পোরেটেড-এর সদস্য সংখ্যা বেড়ে ১২৫-এ পৌঁছায় এবং দলটি এমন লোকদের আকর্ষণ করছিল যারা পূর্বে নেশনস অব ইসলামের সদস্য ছিল না।Marable, p. 333.  ম্যালকম এক্স মূলধারার ইসলামি সংগঠনগুলির দ্বারা মুসলিম মসজিদ ইনকর্পোরেটেড এর স্বীকৃতি চেয়েছিলেন।DeCaro, p. 230.Goldman, pp. 209–210. ১৯৬৪ সালের আগস্টে, ইসলাম বিষয়ক সুপ্রিম কাউন্সিল তরুণ এমএমআই সদস্যদের আল-আজহার বিশ্ববিদ্যালয়ে টিউশন-বিহীন অধ্যয়নের অনুমতি দেওয়ার জন্য ২০টি বৃত্তি প্রদান করে।DeCaro, p. 233.Marable, p. 364.Marable, p. 366.  এছাড়াও আগস্ট মাসে, এমএমআই মার্কিন যুক্তরাষ্ট্র এবং কানাডার ইসলামি ফেডারেশনে যুক্ত হয়।  পরের মাসে ওয়ার্ল্ড ইসলামিক লীগ মদিনার ইসলামি ইউনিভার্সিটিতে অধ্যয়নের জন্য এমএমআই এর মাধ্যমে ১৫টি বৃত্তি প্রদান করে।Marable, p. 370. ১৯৬৫ সালের ফেব্রুয়ারিতে ম্যালকম এক্স-এর হত্যার পর, মুসলিম মসজিদ, ইনকর্পোরেটেড ভেঙে দেওয়া হয়।Goldman, pp. 392–393.Marable, pp. 460–462.  হার্লেমের ১৩০ পশ্চিম ১১৩ তম সড়কে মুসলিম মসজিদ ইনকর্পোরেটেড এর উত্তরসূরি ম্যালকম শাবাজ মসজিদ অবস্থিত।  আরও দেখুন  আফ্রো-আমেরিকান ঐক্য সংগঠন তথ্যসূত্র  বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন বিষয়শ্রেণী:১৯৬৪-এ প্রতিষ্ঠিত ইসলামি সংগঠন বিষয়শ্রেণী:ম্যালকম এক্স
আলফাজ উদ্দিন (১৯৩২–১৫ জুলাই ২০১৮) বাংলাদেশের চাঁদপুর জেলার রাজনীতিবিদ যিনি তৎকালীন কুমিল্লা-১৯ আসনের আসনের সংসদ সদস্য ছিলেন।   প্রাথমিক জীবন  আলফাজ উদ্দিন ১৯৩২ সালে চাঁদপুরের কচুয়ার বিতারা ইউনিয়নের শিলাস্থান গ্রামে জন্মগ্রহণ করেন। তার ২ ছেলে ও ৫ মেয়ে। তার পিতার পেয়ার আলী ও মাতা আমেনা খাতুন। তিনি সাচার উচ্চ বিদ্যায়ল থেকে ১৯৪৭ সালে মেট্রিক পাশ করে কুমিল্লা ভিক্টোরিয়া সরকারি কলেজ থেকে ১৯৪৯ সালে এইচএসসি ও ১৯৫১ সালে বিএসসি পাশ করেন। তিনি চট্টগ্রামে বসবাস করতেন।   রাজনৈতিক জীবন  আলফাজ উদ্দিন কর্মজীবনের শুরুতে শিক্ষকতা করেন। রাজনীতিতে যোগদিয়ে তিনি চাঁদপুর মহকুমা বিএনপির প্রতিষ্ঠাতা সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-১৯ আসন থেকে সংসদ সদস্য নির্বাচিত হন।   মৃত্যু  আলফাজ উদ্দিন ১৫ জুলাই ২০১৮ সালে চট্টগ্রামের একটি প্রাইভেট হাসপাতালে বার্ধক্য জনিত রোগে আক্রান্ত হয়ে চিকিৎসাধীন অবস্থায় মৃত্যুবরণ করেন। চাঁদপুরের কচুয়ার বিতারা ইউনিয়নের শিলাস্থান গ্রামের পারিবারিক কবস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৮-এ মৃত্যু বিষয়শ্রেণী:চাঁদপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:সাচার উচ্চ বিদ্যালয়ের প্রাক্তন শিক্ষার্থী
থাম্ব|আফিমের পোস্তা সংগ্রহ থাম্ব|upright=2|আফিমজাত ঔষধ এবং আফিম-সদৃশ ঔষধের মধ্যে কাঠামোজনিত বৈশিষ্ট্যগত পার্থক্য প্রদর্শনকারী রেখাচিত্র, যাতে অর্ধ-কৃত্রিম ও পূর্ণ-কৃত্রিম আফিম-সদৃশ্য ধর্মগুলিও অন্তর্ভুক্ত।  ঔষধবিজ্ঞানের আলোচনায় আফিমজাত ঔষধ () বলতে চিরায়তভাবে আফিম থেকে প্রাপ্ত বা উদ্ভূত পদার্থকে বোঝায়। অন্যদিকে আফিম-সদৃশ ঔষধ একটি অপেক্ষাকৃত আধুনিক পরিভাষা, যা দিয়ে মানুষের মস্তিষ্কের আফিম-সদৃশ ঔষধ গ্রাহকগুলির সাথে আবদ্ধ হয়, এমন যেকোনও প্রাকৃতিক বা মানবনির্মিত কৃত্রিম পদার্থকে বোঝানো হয়। আফিমজাত ঔষধগুলি হল এমন কিছু ক্ষারসদৃশ যৌগ যেগুলি আফিম গাছে (Papaver somniferum) প্রাকৃতিকভাবে বিদ্যমান। আফিম গাছ থেকে যে চিত্তপ্রভাবকারী যৌগগুলি পাওয়া যায়, তাদের মধ্যে মরফিন, কোডিন এবং থেবেইন উল্লেখ্য। খ্রিস্টীয় ৮ম শতক বা হয়ত তার আগে থেকেই ব্যথানাশক হিসেবে বিভিন্ন রোগের চিকিৎসায় আফিমজাত ঔষধগুলি ব্যবহৃত হয়ে আসছে বলে প্রমাণ পাওয়া গেছে। মার্কিন যুক্তরাষ্ট্রের সুষম নিয়ন্ত্রিত পদার্থসমূহ সংক্রান্ত অধ্যাদেশের বিভিন্ন পদার্থ নিয়ন্ত্রণ তফসিলের আফিমজাত ঔষধগুলিকে মধ্যম থেকে উচ্চ পর্যায়ে অপব্যবহারের সম্ভাবনাবিশিষ্ট ঔষধ হিসেবে গণ্য করা হয়।  ২০১৪ সালে ১ কোটি ৩০ লক্ষ থেকে ২ কোটি মানুষ বিনোদনের জন্য আফিমজাত ঔষধ সেবন করত (যা ১৫-৬৫ বছর বয়সী বিশ্ব জনসংখ্যার ০.৩% থেকে ০.৪%)। মার্কিন রোগ নিয়ন্ত্রণ কেন্দ্রের ভাষ্যমতে এইসব মাদক সেবনকারী ব্যক্তির মধ্যে ৪৭ হাজার থেকে সর্বোচ্চ ৫ লক্ষ ব্যক্তি ২০০০-২০১৪ সময়সীমায় মৃত্যুবরণ করে। ২০১৬ সালে বিশ্ব স্বাস্থ্য সংস্থা প্রকাশ করে যে বিশ্বে প্রায় ২ কোটি ৭০ লক্ষ লোক আফিমজাত ঔষধ অপব্যবহারজনিত রোগে ভুগছে। তারা ২০১৫ সালে আরও প্রকাশ করে যে ২০১৫ সালে বিশ্বে ঔষধ ব্যবহারের কারণে যে সাড়ে চার লক্ষ ব্যক্তির মৃত্যু হয়, তাদের এক-তৃতীয়াংশ বা অর্ধেকই আফিমজাত ঔষধ সেবনের কারণে ঘটেছিল।   তথ্যসূত্র     বিষয়শ্রেণী:প্রাকৃতিক আফিম ক্ষারকল্প
শহিদুল হক ভূঁইয়া (জন্ম:২৫ই অক্টোবর ১৯৪০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৬-২০১২   জন্ম ও শিক্ষাজীবন  শহিদুল হক ভূঁইয়ার জন্ম ব্রাহ্মণবাড়িয়া জেলার আখাউড়া উপজেলার তন্তর গ্রামে। তার বাবার নাম সুন্দর আলী ভূঁইয়া এবং মায়ের নাম কর্ফুলের নেছা। তার স্ত্রীর নাম বকুল বেগম। তাদের পাঁচ মেয়ে, এক ছেলে।   কর্মজীবন  শহিদুল হক ভূঁইয়া চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন পাকিস্তানের শিয়ালকোটে। ফেব্রুয়ারি মাসে ছুটিতে বাড়িতে আসেন। মার্চ মাসের মাঝামাঝি ঢাকা সেনানিবাসের ট্রানজিট ক্যাম্পে ছিলেন। মুক্তিযুদ্ধ শুরু হলে সেখান থেকে পালিয়ে নিজ এলাকায় এসে যুদ্ধে যোগ দেন। প্রতিরোধযুদ্ধে অংশ নেওয়ার পর ভারতে যান।   মুক্তিযুদ্ধে ভূমিকা  ১৯৭১ সালের ২২ নভেম্বর ব্রাহ্মণবাড়িয়া জেলার অন্তর্গত চন্দ্রপুর-লাতুমুড়ায় পাকিস্তান সেনাবাহিনীর শক্ত প্রতিরক্ষা। এই প্রতিরক্ষা অবস্থান ছিল বেশ সুবিধাজনক স্থানে। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে সেখানে আক্রমণ করে। মুক্তিযোদ্ধারা আক্রমণ করলেন শত্রু পাকিস্তান সেনাবাহিনীর অবস্থানে। তাদের সঙ্গে ছিলো মিত্র বাহিনীও। তুমুল যুদ্ধ চলতে থাকল। শহিদুল হক ভূঁইয়া মুক্তিবাহিনীর অবজারভার। তিনি দূরবর্তী স্থানে থাকা যৌথ বাহিনীর গোলন্দাজ (আর্টিলারি) দলকে বেতারযন্ত্রের মাধ্যমে গ্রিড রেফারেন্স (শত্রুর অবস্থান সম্পর্কে সুনির্দিষ্ট তথ্য) জানাচ্ছেন। তার দেওয়া তথ্যের ভিত্তিতে গোলন্দাজ দল পাকিস্তান সেনাবাহিনীর অবস্থানে গোলা ফেলছে। ভোর থেকে যুদ্ধ শুরু হয়েছে। দুপুর ১২টা পর্যন্ত যুদ্ধ চলল। কিন্তু মুক্তিবাহিনী ও মিত্রবাহিনী যৌথভাবে সাঁড়াশি আক্রমণ করেও পাকিস্তান সেনাবাহিনীর তেমন ক্ষতি করতে পারল না। বরং তাদেরই ক্ষয়ক্ষতি হলো ব্যাপক। পাকিস্তান সেনাবাহিনীর পাল্টা আক্রমণে মুক্তিযোদ্ধা ও মিত্রবাহিনীর সেনারা দিশেহারা। এমন অবস্থায় তাদের পশ্চাদ্পসরণের নির্দেশ দেওয়া হলো। তার বেতারযন্ত্রেও এল সেই নির্দেশ। সে সময় শহিদুল হক ভূঁইয়া মুক্তিযোদ্ধাদের যুদ্ধক্ষেত্রের অধিনায়ক লেফটেন্যান্ট খন্দকার আজিজুল ইসলামের পাশে। পাকিস্তান সেনাবাহিনীর বাঙ্কার উঁচু স্থানে। সেখান থেকে বৃষ্টির মতো দূরপাল্লার গুলি ছুটে আসছে। শহিদুল হক ভূঁইয়া বেতারযন্ত্রে কথা বলছেন, এমন সময় তার চোখের সামনে খন্দকার আজিজুল ইসলাম গুলিবিদ্ধ হয়ে মাটিতে লুটিয়ে পড়লেন। সঙ্গে সঙ্গে নিভে গেল তার প্রাণবায়ু। শহীদ হলেন তিনি। ব্যাপক ক্ষয়ক্ষতির পরও মুক্তিযোদ্ধাদের সামান্য যে মনোবল ছিল, এরপর তা-ও ভেঙে পড়ল। যুদ্ধের নিয়ন্ত্রণ চলে গেল পাকিস্তান সেনাবাহিনীর পক্ষে। এই যুদ্ধে মুক্তিবাহিনী ও মিত্রবাহিনীর যথেষ্ট ক্ষয়ক্ষতি হয়। মিত্রবাহিনীর একজন কোম্পানি কমান্ডার (শিখ মেজর), তিনজন জুনিয়র কমিশন্ড অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আজিজুল ইসলামসহ ২২ জন শহীদ হন। আহত হন অসংখ্য। পরে আহত ও শহীদদের মরদেহ উদ্ধার করতে গিয়ে শহীদ হন আরও কয়েকজন।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি